- 65 
Clar, Brongniart magnam similitudinem inter hanc speciem et Neuropteridem Voltzii 
versare autumat, si nempe pinnae casu quodam pinnatifidae exortae fuerunt. Tali ratione 
omnino frons hujus speciei Neuropteridi Voltzii valde accederet, sed opinioni huic ob¬ 
stat, quod vix omnes pinnae, inferiores et superiores, ; casu quodam in lacinias regulariter 
pinnatisectae fuissent, quales reapse sunt. Vidimus tria ectypa in Bohemia reperta, quae 
cum icone Brongniartiana bene conveniunt, decursu nervorum tamen a fronde Neuropteri- 
dis cujusdam, quae simul obvenit, illico distinquuntur. Icon nostra pinnam exhibet. 
Species dubia. 
44. SPHENOPTERIS? MACROPHYLLA. 
S. fronde bipinnata, pinnis alternis distantibus petiolatis patentibus, pinnulis alternis linea¬ 
ribus obtusis patentibus, rachibus planis marginatis, nervis pinnatis simplicissimis. 
S? macrophylla. Brong . prod. p ♦ 51. hist. veg. foss. 1. p . 212. t, 58. f, 3. 
In schisto jurassico ad Stonesfield Angliae. 
Cf€LOPTERIS. BRONGNIART. 
Frons stipitata, flabellato - semiorbiculata, integra inciso- lob ata, aut 
pinnata, p>innae suborbiculatae, basi saepissime inaequales et cordatae, sessi¬ 
les aut breviter petiolatae, nervi creberrimi, ab ima basi flabellati, dicho- 
tomi, aequales. 
Species fronde stipitata integra donata non solum forma, sed etiam 
distributione nervorum Trichomanes reniformi, Adianto reniformi et A, 
asarifolio affinis est, quapropter stirpes duae ultimae a Brongniartio tab. 32 
f. 1 et 2 icone exhibentur, unde patet, qiiod praeter vis a figura distributio 
nervorum cum Cyclopteridis speciebus simillima seu eadem est. Hac ex 
ratione censemus, Cyclopterides ad Filices fructificatione marginali provi¬ 
sos (uti Adiantum, Lindsaya, Trichomanes etc.) pertinere posse. Jam 
primum, cum tabulas meritissimi Brongniart vidimus, dubia movimus, 
anne Cyclopteridibus plurimis frons pinnata attribuenda sit, cujus pinnae 
sessiles vel subsessiles frondes simplices Brongniartio visae fuerunt. Nam 
basim pinnarum (frondium simplicium Brong.) inaequilateram ex evolutione 
inaequali ob pressionem invicem expertam derivandam esse, vix ullus 
dubitat, qui pinnas atque pinnulas basi inaequales in tot speciebus Asplenii, 
Adianti etc. considerat. Quod de viventibus Filicibus affirmamus, quoque 
in protogaeis obvenit* Exempla sistunt ipsae tabulae Brongniartianae, quae 
nostram sententiam suffulciunt, v. g. Neuropteris Villierii t. 64. f. 1, quae 
Cyclopteridi orbiculatae affinis est, porro Neuropteris Dufresnoyi, N. auri- 
culata et N. Grangeri. Felici deinde casu Cyclopteridem auriculatam et C. 
orbicularem in schisto lithantracum ad Radnitz Bohemiae deteximus, quae 
jugum pinnarum in rachide insidentem demonstrant. Suffulcitur effatum 
nostrum icone Cycl. Beanii, quae extra omne dubium frodem pinnatam 
offert, quamquam clarissimi florae fossilis brittanicae auctores caulem re¬ 
pentem habere malunt; huic opinioni tamen non accedimus, perpendentes, 
quod in caule repente frondes spiraliter insertae sunt, neque hucusque in 
viventibus Filicibus caule repente donatis frondes oblique et distiche insertae 
inventae fuerunt. 
17 
